— Мой першы праект стартаваў яшчэ ў 2006 годзе — Aoo&ooA. З гэтым праектам я і гітарыст Аляксандр Дзюжакоў выступалі ў многіх расійскіх гарадах, давялося іграць і ў еўрапейскіх клубах, нас запрашалі ў Германію, Эстонію. Менавіта гэтым праектам зацікавіліся музычныя крытыкі Еўропы і Амерыкі – неаднаразова мы траплялі ў заходнія часопісы. Прызналі нас і на радзіме, у рэйтынгу беларускіх дзіджэяў мы трымаем чацвёртае месца. Прыемна, але, шчыра кажучы, мяне больш цікавіць сусветны топ.